Komission päätös N:o 3654/91/EHTY, tehty 13 päivänä joulukuuta 1991, Euroopan hiili- ja teräsyhteisön perustamissopimuksen 66 artiklan 3 kohdan täytäntöönpanoa koskevaksi asetukseksi poikkeuksesta ennakkoluvan hakemiseen tehdyn päätöksen N:o 25-67 muuttamisesta



Virallinen lehti nro L 348 , 17/12/1991 s. 0012 - 0013

Suomenk. erityispainos Alue 8 Nide 2 s. 0006

Ruotsink. erityispainos Alue 8 Nide 2 s. 0006



KOMISSION PÄÄTÖS N:o 3654/91/EHTY, tehty 13 päivänä joulukuuta 1991, Euroopan hiili- ja teräsyhteisön perustamissopimuksen 66 artiklan 3 kohdan täytäntöönpanoa koskevaksi asetukseksi poikkeuksesta ennakkoluvan hakemiseen tehdyn päätöksen N:o 25-67 muuttamisesta EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 66 artiklan 3 kohdan, toimii neuvoston lausunnon mukaisesti, sekä katsoo, että korkea viranomainen on päätöksellään N:o 25-67 (1), sellaisena kuin se on muutettuna päätöksellä N:o 2495/78/EHTY (2), vapauttanut 66 artiklan 3 kohdan mukaisesti ennakkolupamenettelystä tietyt toimien ryhmät, jotka täyttävät 66 artiklan 2 kohdassa määrätyt edellytykset niiden kohteena olevien varojen tai niihin osallistuvien yritysten merkityksen ja näiden muodostaman keskittymän luonteen osalta, kokemus on osoittanut, että päätöstä N:o 25-67 on mukautettava vastaamaan tuotannon määrässä, talouden rakenteessa sekä markkina- ja kilpailuolosuhteissa päätöksen tekemisen jälkeen tapahtuneita muutoksia, etenkin määrällisten rajoitusten osalta, yhteisön teräksen ja hiilen kaupan rakenteen kehitys antaa perusteen jakelijoiden välisten keskittymien osalta määrättyjen enimmäismäärien korottamiseen, raaka-aineena käytettävän romuraudan markkinoiden kehityksen huomioon ottaen myynnin enimmäismäärien korotus on välttämätöntä, päätöksen N:o 25-67 7 artiklassa oleva kielto myöntää poikkeusta ennakkolupamenettelyssä ei enää vastaa teollisuuden vaatimuksia; erityisesti 50 prosentin omistusosuus tai yhteisyritysten perustaminen voivat koskea yrityksiä, jotka ovat kooltaan vaatimattomia, keskittymät, jotka perustuvat määräysvallan toteuttamiseen yritysryhmän avulla, riippumatta siitä, onko kyseessä uuden yhteisyrityksen perustaminen vai olemassa olevaa yritystä koskevan yhteisen määräysvallan toteuttaminen, voivat aiheuttaa erityisongelmia, koska nämä keskittymät voivat koskea tai aiheuttaa myös kyseisten yritysten kilpailukäyttäytymisen yhdensuuntaistamista, ja ennakkolupamenettelystä olisi vapautettava uuden yrityksen perustaminen tai olemassa olevaa yritystä koskevan yhteisenmääräysvallan toteuttaminen, jos tällä tapahtumalla ei ole merkittävää vaikutusta kilpailuun, ON TEHNYT TÄMÄN PÄÄTÖKSEN: 1 artikla Muutetaan päätös N:o 25-67 seuraavasti: 1. Korvataan 1 artiklan 1 alakohdan i, j ja k alakohta seuraavasti: >TAULUKON PAIKKA> 2. Korvataan 3 artiklan 1 kohta seuraavasti: "1. Perustamissopimuksen 66 artiklan 1 kohdassa tarkoitetut toimet vapautetaan ennakkolupamenettelystä, jos ne suoraan tai välillisesti johtavat keskittymään a) teräksen tuotantoa harjoittavien yritysten ja b) 80 artiklan soveltamisalaan kuulumattomien yritysten välillä, jos: - a alakohdassa tarkoitettujen yritysten vuosituotanto on enintään 20 prosenttia 1 artiklan 1 kohdan g-k alakohdassa tarkoitetuista tuoteryhmittäisistä tonnimääristä; tai - koko uuden ryhmän vuotuinen kyseisten tuotteiden kulutus on enintään 50 prosenttia näiden tuotteiden tuotannosta; tai - b alakohdassa tarkoitetut yritykset käyttävät enintään 50 000 tonnia kauppa- tai seostamatonta terästä tai 5 000 tonnia erikoisterästä, ja a alakohdassa tarkoitettujen yritysten menekki kasvaa enintään 100 000 tonnia kauppa- tai seostamattoman teräksen tai 10 000 tonnia erikoisteräksen osalta kunakin kolmivuotisjaksona." 3. Korvataan 4 artiklan 1 kohdan a ja b alakohta seuraavasti: "a) yrityskeskittymään osallistuvien jakeluyritysten vuotuisen liiketoiminnan kokonaismäärä on enintään 5 000 000 tonnia hiiltä; taikka b) yrityskeskittymästä aiheutuva liiketoiminnan määrän kasvu vuodessa on enintään 200 000 tonnia hiiltä. Poikkeus velvollisuudesta hakea ennakkolupa koskee toistuvia tai useita jakeluyrityksiä samalla kertaa koskevia tämänkaltaisia toimia kuitenkin ainoastaan, jos niistä aiheutuva liiketoiminnan määrän kokonaiskasvu on enintään 600 000 tonnia." 4. Korvataan 5 artiklan 1 ja 2 kohta seuraavasti: "1. Velvollisuus hakea ennakkolupa perustamissopimuksen 66 artiklan 1 kohdassa tarkoitetulle toimille, jotka suoraan tai välillisesti johtavat keskittymään muuta teräksen jakelua kuin myyntiä kotitalouskuluttajille tai pienteollisuudelle harjoittavien yritysten välillä, jäljempänä "jakeluyritykset", ei koske tapauksia, joissa: a) yrityskeskittymään osallistuvien jakeluyritysten vuotuinen liikevaihto teräksen osalta, lukuun ottamatta romurautaa, on enintään 500 miljoonaa ecua; taikka b) ainoastaan kaksi osapuolta käsittävän yrityskeskittymän toista osapuolta edustavan jakeluyrityksen vuotuinen liikevaihto teräksen osalta, lukuun ottamatta romurautaa, on enintään 100 miljoonaa ecua. Poikkeus velvollisuudesta hakea ennakkolupa koskee toistuvia tai useita jakeluyrityksiä samalla kertaa koskevia tämänkaltaisia toimia kuitenkin ainoastaan, jos niistä aiheutuva liikevaihdon kokonaiskasvu on kunakin kolmivuotisjaksona enintään 200 miljoonaa ecua. 2. Velvollisuus hakea ennakkolupa perustamissopimuksen 66 artiklan 1 kohdassa tarkoitetulle toimille, jotka suoraan tai välillisesti johtavat keskittymään romuraudan jakelua harjoittavien yritysten välillä, ei koske tapauksia, joissa a) yrityskeskittymään osallistuvien jakeluyritysten vuotuinen liiketoiminnan määrä romuraudan osalta on enintään 1 500 000 tonnia; taikka b) ainoastaan kaksi osapuolta käsittävän yrityskeskittymän toista osapuolta edustavan jakeluyrityksen vuotuinen liiketoiminnan määrä romuraudan osalta on enintään 500 000 tonnia. Poikkeus velvollisuudesta hakea ennakkolupa koskee toistuvia tai useita jakeluyrityksiä samalla kertaa koskevia tämänkaltaisia toimia kuitenkin ainoastaan, jos niistä aiheutuva liiketoiminnan määrän kokonaiskasvu kunakin kolmivuotisjaksona on romuraudan osalta enintään 1 000 000 tonnia." 5. Korvataan 7 artikla seuraavasti: "7 artikla 1. Mitä 6 artiklassa määrätään, ei sovelleta 66 artiklan 1 kohdassa tarkoitettuihin toimiin, jos yrityskeskittymä on seuraus olemassa olevan yrityksen yhteisestä perustamisesta ja jos toimi johtaa keskittymään: a) yhtäältä useiden sellaisten yritysten, joista ainakin yksi kuuluu 80 artiklan soveltamisalaan ja jotka eivät muodosta keskenään yrityskeskittymää, mutta jotka tosiasiallisesti tai oikeudellisesti harjoittavat yhteistä määräysvaltaa yhdessä tai useammassa b kohdassa tarkoitetussa yrityksessä (määräysvalta yritysryhmässä), ja b) toisaalta yhden tai useamman sellaisen yrityksen välillä, joka tuottaa, jakelee tai jalostaa hiiltä tai terästä raaka-aineena. 2. Mitä 1-5 artiklassa määrätään, ei koske 1 kohdassa tarkoitettuja toimia, jos yrityskeskittymään osallistuvien jakeluyritysten tonneina tai ecuina ilmaistu tuotanto, kulutus, liiketoiminnan määrä tai liikevaihto ylittää 50 prosentilla toimea koskevan 1-5 artiklassa vahvistetun tason. 3. Tämä artikla ei rajoita 65 artiklan mahdollista soveltamista luonteeltaan osuustoiminnallisten yhteisyritysten perustamiseen eikä kilpailunrajoituksiin, jotka eivät liity suoraan keskittymän perustamiseen taikka ole sen kannalta välttämättömiä." 2 artikla Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1991. Komission puolesta Leon BRITTAN Varapuheenjohtaja (1) EYVL N:o 154, 14.7.1967, s. 11 (2) EYVL N:o L 300, 27.10.1978, s. 21